open-index/open-wikipedia-markdown huggingface dataset:
Lentopallon naisten maailmanmestaruuskilpailut 1956

**Lentopallon naisten maailmanmestaruuskilpailut 1956** pelattiin Pariisissa, Ranskassa 30. elokuuta – 12. syyskuuta 1956. Mitalit ratkaistiin kymmenen joukkueen jatkosarjassa. Kisoihin osallistui 17 joukkuetta. Maailmanmestaruuden voitti Neuvostoliitto, hopeaa sai Romania ja pronssille sijoittui Puola.

## Jatkosarja (sijat 1–10)

## Lopulliset sijoitukset

## Lähteet
*
Cham

**Cham** on kaupunki Sveitsissä Zugin kantonissa. Kaupungissa on runsaat 16&nbsp;000 asukasta.

## Maantiede
Cham sijaitsee Zuginjärven luoteisrannalla ja Lorzejoen varrella. 

## Liikenne
Moottoritie A4 Zürichistä Altdorfiin kulkee Chamin kautta. SBB:n rautatiet Zugista Luzerniin ja Affoltern am Albisiin kulkevat Chamin kautta.

## Lähteet
*

### Viitteet

## Aiheesta muualla

*
Hallintosääntö

**Hallintosääntö** on kokoelma määräyksiä, joiden perusteella hallinto tulee järjestää organisaation sisällä. Hallintosäännön sisällöstä päättää yleensä organisaation ylin päättävä toimielin.

## Hallintosääntö Suomessa
Suomessa jokaisessa kunnassa on kuntalain nojalla oltava hallintosääntö. Siinä säädetään muun muassa kokousten järjestämisestä, pöytäkirjan pitämisestä sekä muista kunnallishallintoa koskevista asioista. Hallintosäännön sisällöstä ja muuttamisesta päättää kunnanvaltuusto.

Sipilän hallituksen suunnitteleman sote- ja maakuntauudistuksen myötä jokaiseen perustettavaan maakuntaan tulee myös oma hallintosääntönsä.

Maakuntien liitoilla on hallintosääntö, jonka hyväksyy maakunnan liiton valtuusto.

Ylioppilaskunnalla voi olla hallintosääntö, jossa säädetään edustajiston ja hallituksen tehtävistä.

Yhdistyksellä voi olla hallintosääntö, jolla tarkennetaan yhdistyksen hallintorakennetta.

## Lähteet
Väinölänniemi (kaupunginosa)

**Väinölänniemi** yksi Kuopion keskustan kaupunginosista, joka on yleisemmin tunnettu tähän kaupunginosaan sijoittuvasta, Kallaveden ympäröimästä, kaupunginosalle nimen antaneesta Väinölänniemen niemestä (lempinimeltään *Vänäri*)  uimarantoineen, urheilukenttineen ja puistoalueineen.

Väinölänniemen kaupunginosa kattaa Väinölänniemen niemen lisäksi Kuopion ruutukaava-alueen kaakkoisosan. Lännessä rajana on Vuorikatu ja pohjoisessa Minna Canthin katu. Sen naapurikaupunginosia ovat lännessä Kuopionlahti, pohjoisessa Vahtivuori ja kaakossa Rönö, jonne johtaa siltayhteys. 

Alueella sijaitsevat muun muassa Väinölänniemi (kaupunkipuisto), Brahenpuisto, J. V. Snellmanin kotimuseo, Kallaveden lukio, Kanttila, Kuopion korttelimuseo, Kuopion lääninhallitusrakennus, Kuopion muotoiluakatemia, Piispanpuisto, Pyhän Nikolaoksen katedraali, ja VB-valokuvakeskus. Siellä toimii myös arvostettu ravintola Musta Lammas sekä Hotelli Scandic Kuopio.

Aiemmin kaupunginosassa on toiminut esimerkiksi Lignell & Piispasen likööritehdas ja Raninin mylly.

## Katso myös
* Väinölänniemi, Väinölänniemen kaupunkipuisto eli *Vänäri*

## Lähteet

## Aiheesta muualla
Vernon (Eure)

**Vernon** on kunta Pohjois-Ranskassa Euren departementissa Normandian alueella. Se sijaitsee Seinejoen varrella noin 75 kilometriä Pariisista luoteeseen.

## Nähtävyydet
Kunnan nähtävyyksiä on 1100-luvulla rakennettu puolustuslinna Château des Tourelles. Se rakensi Ranskan kuningas Filip II puolustaakseen maataan englantilaisten hyökkäyksiltä. Linna on ollut Ranskan historiallisten monumenttien listalla vuodesta 1926.

Toinen linna, Château de Bizy, koostuu useasta 1700-luvulta peräisin olevasta rakennuksesta. Linnan rakentamiseen ovat vaikuttaneen Belle-Islen herttua, Penthièvren herttua sekä Ranskan kuningas Ludvig Filip I. Linnan salongissa on näytteillä Albuferan herttua, marsalkka Louis-Gabriel Suchetin jälkeläisten keräämiä 1700-luvun puutöitä, gobeliinejä sekä muistoesineitä Napoleonin imperiumista.

## Tunnettuja kuntalaisia
*Ousmane Dembélé (s. 1997), jalkapalloilija


Tiedosto:Vernon_-_Les_Tourelles01.jpg|Château des Tourelles
Tiedosto:Château_de_Bizy,_2010-09-26_13.JPG|Château de Bizy


## Lähteet

## Aiheesta muualla
Egil Nicklin

**Karl Egil Hugo Nicklin** (19. heinäkuuta 1906 Tammisaari – 27. kesäkuuta 1991 Helsinki) oli suomalainen arkkitehti, joka sai professorin arvonimen. 

## Henkilöhistoria
Egil Nicklinin vanhemmat olivat rehtori Karl Hugo Nicklin ja Signe Hedvig Ekholm ja puoliso vuodesta 1937 Hjördis Inkeri LIndbohm. Nicklin tuli ylioppilaaksi 1923 ja valmistui diplomiarkkitehdiksi 1937. Hän toimi puolustusministeriössä toimistoarkkitehtina 1937–1940, Petsamon nikkelin palveluksessa arkkitehtina 1940, Strömbergin palveluksessa 1940–1947 ja SAFA:n standardoimislaitoksen päällikkönä vuodesta 1947 sekä johtajana vuodesta 1950.  Viimeksi mainittua tehtävää, sittemmin Rakennustietosäätiö RTS:n toimitusjohtajan työtä, Nicklin hoiti yli 20 vuotta aina eläkkeelle jäämiseensä saakka vuonna 1971. Rakennustöiden laatuvaatimusten parissa elämäntyönsä tehnyt Nicklin toimi asiantuntijana lukuisissa eri työryhmissä ja hankkeissa, vaikutti alan tekniseen termistöön ja vakiinnutti muun muassa johtamansa organisaation harjoittaman julkaisutoiminnan kautta rakennusalan laadunvarmistusta ja standardointia Suomessa. Professorin arvonimi hänelle myönnettiin 1970. 

## Teoksia
* *Rakennusalan yleiset sopimusehdot*, 1957
* *En stadsdels barndom : tillkomsten av femte stadsdelen i Ekenäs*, 1975 (Tiedonjulkistamisen valtionpalkinto 1976)

## Lähteet
Burkesville

**Burkesville** on kaupunki Warrenin piirikunnassa Kentuckyn osavaltiossa, Yhdysvalloissa. Se kuuluu Cumberlandin piirikuntaan ja on sen hallintokeskus. Kaupungin väkiluku oli vuoden  väestönlaskennassa 1&nbsp;521. 

## Lähteet
Mirko Lahti

**Mirko Lahti** (s. 11. lokakuuta 1996) on suomalainen alamäkiluistelija ja alamäkiluistelun maailmanmestari 2023. Lahti voitti kauden 2023 viimeisen finaali-osakilpailun Suomessa ja samalla hänestä tuli kautta aikain toinen suomalainen miesten MM-sarjan voittanut urheilija. Lahti on voittanut nuorten maailmanmestaruuden vuosina 2017 ja 2018. Hän on kilpaillut alamäkiluistelun MM-sarjassa vuodesta 2015 lähtien. Jo ensimmäisellä kaudellaan Lahti osoitti vahvoja otteita, joista kertoo mm. Riders Cup Wagrainin 10. sija, Red Bull Crashed Ice St. Paulin 18. sija sekä Suomenmestaruuskisojen pronssimitali. 

Kausi 2016/17 oli Mirko Lahden läpimurto kohti alamäkiluistelun eliittiä. Hän voitti ensimmäistä kertaa jaossa olleen junioreiden (16–21-vuotiaat) maailmanmestaruuden ja sijoittui miesten MM-sarjan kokonaistilanteessa parhaana suomalaisena sijalle 11. 

Lahti on palkittu urheilutoimittajain liiton toimesta vuoden alamäkiluistelijaksi seitsemän kertaa. Maailmanmestaruuksien lisäksi Lahti on voittanut lajin suomenmestaruudet vuosina 2020 sekä 2021.                                 

## Lähteet
* http://crashedice.redbull.com/fi_FI/athlete/mirko-lahti 
* http://www.fsxa.fi/mirko-lahti/ 
*https://www.redbull.com/fi-fi/red-bull-ice-cross-mirko-lahti-kausiennakko 
*https://yle.fi/urheilu/3-10080312 
*https://www.hs.fi/urheilu/art-2000006400329.html 
*https://www.is.fi/muutlajit/art-2000005987330.html  
*https://www.icecross.org/en/athlete-detail/?atsxCode=FIN0048M  
### Viitteet

## Aiheesta muualla
Chicagon raitiovaunuonnettomuus 1950

**Chicagon raitiovaunuonnettomuus** tapahtui 25. toukokuuta 1950 Chicago Transit Authorityn (CTA) raitiovaunun törmättyä polttoainelastissa olleeseen säiliöautoon, mitä seuranneessa räjähdyksessä kuoli 33 ja loukkaantui 50 ihmistä. Lisäksi tuhoutui viisi rakennusta ja useita autoja, jotka olivat pysäköityinä kadun varrelle.

CTA luopui raitiovaunuista 1958 ja korvasi ne busseilla.

## Lähteet
NRP Castor (P580)

**NRP Castor** (runkonumero P580) oli Portugalin laivaston partioalus.

## Valmistus
Aluksen valmisti Mondego. Alus laskettiin vesille 1964.

## Palvelus
Alus poistettiin palveluksesta 1976.

## Lähteet
*

### Viitteet
Peekskill

**Peekskill** on kaupunki Yhdysvalloissa New Yorkin osavaltiossa Westchesterin piirikunnassa. Sen väkiluku oli vuoden  väestönlaskennassa 23&nbsp;583. Peekshill sijaitsee Hudsonjoen itäpuolella. 

## Lähteet

## Aiheesta muualla
Our Lady of the Angels Schoolin tulipalo

**Our Lady of the Angels Schoolin tulipalo** tapahtui 1. joulukuuta 1958, kun katolisessa Our Lady of the Angels School -koulussa Chicagon kaupungissa Illinois’ssa, Yhdysvalloissa syttyi tulipalo. Palo sai alkunsa roskakasassa koulun kellarissa, jossa se sai kehittyä rauhassa ainakin 20 minuuttia. Kun palon synnyttämä lämpö rikkoi ikkunan, sisään päässyt ilma puhalsi palon portaikkoa pitkin toiseen kerrokseen, jossa olleet 340 oppilasta ja nunnaa jäivät loukkuun. Palossa kuoli lopulta 95 ihmistä.

Tutkinnassa todettiin, että koulua ei ollut suojattu riittävästi tulipaloilta. Koulussa ei ollut sprinklereitä eikä paloilmoittimia, portaikossa oli palo-ovet vain ensimmäisessä kerroksessa ja poistumisteitä oli vain yksi. Lisäksi koulun sisustus oli pääosin syttyvistä materiaaleista tehty. Palon seurauksena National Fire Protection Association (NFPA) uudisti koulujen paloturvallisuussuositukset muun muassa poistumisteiden suhteen ja vaati jatkossa sprinklereiden asentamista. Lisäksi koko Yhdysvalloissa alettiin palon jälkeen siirtyä betonirakenteisiin kouluihin puurakenteisten sijaan. NFPA:n mukaan on pitkälti Our Lady of the Angles Schoolin palosta opittujen seikkojen ansiota, ettei Yhdysvalloissa ole vuoden 1958 jälkeen kuollut yhdessäkään koulupalossa yli kymmentä ihmistä.

Palon syytä ei virallisessa tutkinnassa saatu selville. Palon aikaan kymmenvuotias poika tunnusti kuitenkin myöhemmin sytyttäneensä palon, mutta perui myöhemmin tunnustuksensa. Vaikka todisteet viittasivat siihen, että hän oli sytyttänyt palon, hän tai kukaan muu ei joutunut palosta vastuuseen.

Paloa teki tunnetuksi *[[Chicago American]]* -lehden kuvaaja Steve Laskerin ottama valokuva, jossa palomies Richard Scheidt kantaa 10-vuotiaan John Jajkowskin ruumista ulos palaneesta koulusta. Kuva levisi tiedotusvälineisiin ympäri maailman, ja sitä käytettiin Yhdysvalloissa kampanjajulisteissa paloturvallisuuden puolesta.

## Lähteet
Dark Sarah

**Dark Sarah** on vuonna 2012 perustettu sinfonisen metallin yhtye. Musiikki sisältää elementtejä elokuvamusiikista, musiikkiteatterista sekä oopperasta. Dark Sarahin levyn ovat konseptilevyjä ja kertovat jatkokertomusta. 

## Historia
Yhtyeen perusti vuonna 2012 Heidi Parviainen, joka on Amberian Dawnin entinen laulaja.

Dark Sarahin albumien ensimmäinen trilogia "The Chronicles" (*[[Behind the Black Veil]]*, *[[The Puzzle]]*, *[[The Golden Moth]]*) kertoi naisesta nimeltä Sarah ja hänen pahasta alter egostaan Dark Sarahista sekä matkasta kolmessa maailmassa: Keskisessä, Alisessa ja Ylisessä. Trilogia sai päätöksensä *The Golden Moth* -levyllä. Dark Sarah on kustantanut kaikki äänitteensä joukkorahoituksella.

Dark Sarahin uusi jatkokertomus alkoi levyllä nimeltä *[[Grim]]* (2020). Albumi *[[Attack Of Orym]]* julkaistiin tammikuussa 2023. Albumi on konseptialbumi kuten edeltäväkin ja jatkaa fantasiamaailmaan sijoittuvaa tarinaa.

## Diskografia
### Studioalbumit
* 
* 
* 
* 
* 

### EP:t
* 

### Videot
* ”Save Me” (2013)
* ”Memories Fall” (feat. Manuela Kraller, 2014)
* ”Hunting the Dreamer” (2014)
* ”Light in You” (feat. Tony Kakko, 2015)
* ”Little Men” (2016)
* ”Aquarium” (lyric video) (feat. Charlotte Wessels, 2016)
* ”Dance with the Dragon” (feat. JP Leppäluoto, 2016)
* ”Trespasser” (2017) 
*"Sky Sailing" (2018)
*"The Gods Speak (lyric video)" (feat. Marco Hietala, Zuberoa Aznàrez, 2018)
*"All Ears!" (2020)
*"Melancholia" (2020)
*"Illuminate" (2020)
*"B.U.R.N" (2023)
*"Warning Sign" (2023)
*"Invincible" (lyric video) (2023)

## Lähteet

## Aiheesta muualla
* 
* 
* Viralliset kotisivut
Valkoinen roskaväki

**Valkoinen roskaväki** (myös **valkoroska**, , lyh. *WT*) on halventava nimitys valkoihoisista ihmisistä, jotka kuuluvat alempaan yhteiskuntaluokkaan. Nimitystä käytetään muun muassa ihmisistä, joiden epäillään olevan esimerkiksi vähän koulutettuja, köyhiä, rikollisia tai asuvan puutteellisissa elinoloissa. Nimitys on yleinen Yhdysvalloissa.

Kirjailija Jari Tervon mukaan Suomeen on syntynyt "oma valkoinen roskaväki", johon kuuluvat muun muassa huonosti koulutetut, epäterveellisesti syövät, homoja ja muukalaisia vihaavat, kulttuuria inhoavat ja kiihkoisänmaalliset. Jari Tervon kirjoitus herätti vastustusta, sillä Tervon itsensä katsottiin sortuneen rasismiin kirjoituksellaan.

## Lähteet
Mikko Heiskanen (kenraali)

**Mikko Petteri Heiskanen** (s. 12. huhtikuuta 1963 Helsinki) on suomalainen kenraaliluutnantti evp. Hän toimi viimeiseksi Puolustusvoimien sotatalouspäällikkönä 1. tammikuuta 2023 – 31. lokakuuta 2024. 
 
Heiskanen kävi kadettikoulun vuosina 1983–1986 ja suoritti yleisesikuntaupseerin tutkinnon vuosina 1992–1995. Hän toimi Jääkäriprikaatissa opetusupseerina ja varapäällikkönä vuosina 1986–1988 sekä komppanian päällikkönä ja prikaatin viestipäällikkönä vuosina 1988–1990. Viestirykmentissä hän työskenteli opetusupseerina vuosina 1990–1991 ja 1995–1997 sekä Kadettikoulussa viestiopettajana 1991–1992. Vuonna 1997 hän siirtyi Pääesikuntaan osastoesiupseeriksi sekä vuodesta 2000 alkaen vanhemmaksi osastoesiupseeriksi. Vuosina 2001–2002 hän palveli osastoesiupseerina SFOR-joukoissa Bosnia-Hertsegovinassa.

Vuonna 2002 Heiskanen määrättiin Karjalan prikaatiin Itä-Suomen viestipataljoonan komentajaksi. Vuosina 2004–2006 hän toimi johtamisjärjestelmäedustajana Naton ja Euroopan unionin Suomen edustustoissa, vuosina 2007–2010 Kehitysosaston osastopäällikkönä Puolustusvoimien johtamisjärjestelmäkeskuksessa sekä vuosina 2010–2014 Pääesikunnan johtamisjärjestelmäosaston apulaisosastopäällikkönä.

Vuonna 2014 Heiskanen nimitettiin Puolustusvoimien johtamisjärjestelmäkeskuksen johtajaksi. Vuonna 2015 hänet nimitettiin kenraalin virkaan ja ylennettiin prikaatikenraaliksi. Vuosina 2016–2021 hän toimi Puolustusvoimien johtamisjärjestelmäpäällikkönä ja vuosina 2021–2022 Suomen sotilasedustajana EU:ssa ja Natossa.

Heiskanen siirtyi reserviin 31. lokakuuta 2024.

Ylennykset: luutnantti 1986, yliluutnantti 1988, kapteeni 1991, majuri 1995, everstiluutnantti 2002, eversti 2010, prikaatikenraali 2015, kenraalimajuri 2020, kenraaliluutnantti 2022.

## Lähteet
*

### Viitteet
Vuoden 1959 Atlantin hurrikaanikausi

**Vuoden 1959 Atlantin hurrikaanikausi** käsittää hurrikaanit ja niitä heikommat trooppiset myrskyt, joita nimettiin Atlantilla 1. kesäkuuta – 30. marraskuuta 1959. 

Neljästätoista myrskystä seitsemän saavutti hurrikaanin voiman. Voimakkain niistä oli Hurrikaani Gracie.

Samoja nimiä käytetään uudelleen joka kuudes vuosi, mutta jos myrsky on tehnyt erityisen pahaa tuhoa, sen nimi poistetaan listoilta. Vuonna 1959 listoilta poistettiin Gracie.

## Lähteet

## Aiheesta muualla
Carl Persson (jääkiekkoilija)

**Carl Persson** (s. 28. heinäkuuta 1995 Kristianstad, Ruotsi) on ruotsalainen jääkiekkoilija, joka pelaa SHL-joukkue Malmö Redhawksissa. Persson on pelipaikaltaan laitahyökkääjä.

## Ura
Persson on Kristianstads IK:n kasvatti. Hän siirtyi 16-vuotiaana Tingsryds AIF:n J18-junioreihin kaudeksi 2012–2013. Kaudella 2013–2014 Persson oli tehoilla 15+10=25 seuran J20-junioreiden paras maalintekijä ja kolmanneksi paras pistemies. Hän debytoi samalla kaudella myös miesten peleissä pelattuaan Ruotsin kolmanneksi korkeimmalla sarjatasolla maan I-divisioonassa 21 runkosarja- ja kolme Kvalserien AS:n ottelua tehopistein 1+3=4.

Kaudeksi 2014–2015 Persson siirtyi HV71:n J20-junioreihin. Hän debytoi myös seuran SHL-joukkueessa, jossa Persson sai tililleen neljä runkosarja- ja kuusi playoff-ottelua. Hän sai tililleen ensimmäisen SHL-ottelunsa 26. helmikuuta 2015 Brynäs IF:ää vastaan, mutta Persson jäi ottelussa kuitenkin ilman peliaikaa. Hän sai ensimmäiset jääaikansa SHL:ssä kolmannessa ottelussaan 3. maaliskuuta 2015 vieraissa Leksands IF:ää vastaan. Persson sai ottelussa jääaikaa 9.54 minuuttia ja hän keräsi myös yhden syöttöpisteen oltuaan kakkossyöttäjänä Filip Sandbergin tekemään maaliin. Persson pelasi kauden aikana miesten pelejä myös viiden ottelun verran lainalla Hockeyettanin (ent. Ruotsin I-divisioona) HC Dalenissa. Kaudeksi 2015–2016 hän siirtyi Ruotsin toiseksi korkeimmalle sarjatasolle HockeyAllsvenskan-joukkue BIK Karlskogaan. Hän pelasi kauden aikana myös 12 Hockeyettan-ottelua lainalla kasvattajaseuransa Kristianstads IK:ssa. 

Kahden BIK:ssa viettämänsä vuoden jälkeen Persson siirtyi kaudeksi 2017–2018 kaksivuotisella sopimuksella SHL-joukkue Karlskrona HK:hon. Hänen varsinainen tulokaskautensa liigassa toi 52 runkosarjaottelussa tehot 13+11=24. Persson jakoi joukkueen sisäisen maalipörssin toisen sijan Mattias Guterin kanssa ja sisäisen pistepörssin kolmannen sijan Joachim Rohdinin kanssa. Hän voitti myös Karlskronan sisäisen tehotilaston lukemalla +1. Persson teki SHL-uransa avausmaalin runkosarjan avauskierroksella 19. syyskuuta 2017 Skellefteå AIK:ta vastaan. 8. helmikuuta 2018 hän onnistui tekemään kypärätempun vieraissa Örebro HK:ta vastaan. Perssonin kolmas osuma jäi Karlskronan 3–5-voittoon päättyneen ottelun ratkaisumaaliksi. Seitsemässä pelaamassaan karsintasarjan ottelussa hän jäi ilman tehopisteitä. Karlskronan kausi päättyi lopulta putoamiseen Allsvenskaniin.

Toukokuussa 2018  Persson teki kaksivuotisen tulokassopimuksen Nashville Predatorsin kanssa.

## Tilastot

## Lähteet
*
*
*

### Viitteet
Rykmenttipommitukset

**Rykmenttipommitukset** olivat toisen maailmansodan aikana ilmapommituksia, joihin käytettiin kokonaista tai lähes kokonaista pommituslentorykmenttiä. Tällaisia pommituksia Suomen ilmavoimat suorittivat jatkosodan ja Lapin sodan aikana 35.

## Lähteet
NHL-kausi 2018–2019

**NHL-kausi 2018–2019** oli National Hockey Leaguen 101. kausi. Sen aikana kukin 31 joukkueesta pelasi runkosarjassa 82 ottelua. Runkosarja alkoi keskiviikkona 3. lokakuuta 2018 ja päättyi lauantaina 6. huhtikuuta 2019, jolloin 30 joukkuetta pelasi viimeisen ottelunsa. Kaudella 2018–2019 NHL:n palkkakatto on 79,5 miljoonaa dollaria.

Chicago Blackhawks ja Boston Bruins pelasivat 1. tammikuuta 2019 ulkoilmaottelun Notre Dame Stadiumilla. Myös Lincoln Financial Fieldillä järjestettiin 23. helmikuuta 2019 ulkoilmaottelu, jossa Philadelphia Flyers kohtasi Pittsburgh Penguinsin. Lisäksi joitakin runkosarjan otteluita pelattiin Euroopassa. Edmonton Oilersin ja New Jersey Devilsin kauden ensimmäisen ottelu järjestettiin Göteborgissa 6. lokakuuta 2018, kun taas Florida Panthers ja Winnipeg Jets kohtasivat toisensa Helsingissä 1. ja 2. marraskuuta 2018.  pelattiin lauantaina 26. tammikuuta 2019 San Josen SAP Centerissä.

## Sarjataulukko
### Itäinen konferenssi

### Läntinen konferenssi

## Pudotuspelit

;Selite
* A1, A2, A3 – Atlantin divisioonan ensimmäinen, toinen ja kolmas
* M1, M2, M3 – Metropolidivisioonan ensimmäinen, toinen ja kolmas
* C1, C2, C3 – Keskisen divisioonan ensimmäinen, toinen ja kolmas
* P1, P2, P3 – Tyynenmeren divisioonan ensimmäinen, toinen ja kolmas
* WC – Villin kortin joukkueet

## Tilastot
### Kenttäpelaajat

### Maalivahdit

## Lähteet
Kuivasjärven koulu

**Kuivasjärven koulu** on Oulun kaupungin yhtenäisperuskoulu. Oppilaat tulevat lähinnä Kuivasjärven, Oinaansuon, Kaijonrannan, Kaijonharjun ja Jylkynkankaan asuinalueilta.
Sing, Little Birdie

**Sing, Little Birdie** on Pearl Carrin ja Teddy Johnsonin esittämä kappale, joka edusti Isoa-Britanniaa vuoden 1959 Eurovision laulukilpailussa Ranskan Cannesissa.  

Kappale sijoittui Euroviisuissa toiseksi 16 pisteellä.

## Lähteet
Uh, jeg ville ønske jeg var dig

**Uh, jeg ville ønske jeg var dig** on Birthe Wilken esittämä kappale, joka edusti Tanskaa vuoden 1959 Eurovision laulukilpailussa Ranskan Cannesissa.  

Kappale sijoittui Euroviisuissa viidenneksi 12 pisteellä.

## Lähteet
Oui, oui, oui, oui

**Oui, oui, oui, oui** on Jean Philippen esittämä kappale, joka edusti Ranskaa vuoden 1959 Eurovision laulukilpailussa Cannesissa.  

Kappale sijoittui Euroviisuissa kolmanneksi 15 pisteellä.

## Lähteet
Irgendwoher

**Irgendwoher** on Christa Williamsin esittämä kappale, joka edusti Sveitsiä vuoden 1959 Eurovision laulukilpailussa Ranskan Cannesissa.  

Kappale sijoittui Euroviisuissa neljänneksi 14 pisteellä.

## Lähteet
Piove (Ciao, ciao bambina)

**Piove (Ciao, ciao bambina)** on Domenico Modugnon esittämä kappale, joka edusti Italiaa vuoden 1959 Eurovision laulukilpailussa Ranskan Cannesissa.  

Kappale sijoittui Euroviisuissa kuudenneksi 9 pisteellä.

Kappaleesta on levytetty lukuisia suomenkielisiä versioita, tunnetuimpana Leif Wagerin samanniminen levytys, jonka sanoitti Reino Helismaa.

## Lähteet
Pyhä Priska

**Pyhä Priska** (myös **Prisca**, **Priscilla**, **Prisque** tai **Rooman Prisca**; kuollut 275 Rooma, Italia) oli roomalainen aatelinen, neitsyt, marttyyri ja pyhimys. On ehdotettu, että hän kärsi marttyyrikuoleman miekanpistosta Claudius II:n aikana, haudattiin Via Ostiensella tai Via Salarialla ja siirrettiin myöhemmin läheiseen kirkkoon Aventinukselle. Priska kuvataan nuorena naisena yhden tai useamman leijonan kanssa tai kotkan tai miekan kanssa. Vuodesta 1969 lähtien hänen kulttinsa on rajattu hänen roomalaiseen basilikaansa. Priskan juhlaa vietetään 18. tammikuuta. Pyhästä Priskasta on yhteensopimatonta tietoa eivätkä tutkijat ole onnistuneet dokumentoimaan hänen elämäänsä ja marttyyrikuolemaansa.

Roomalaiskatolisessa messussa ja hetkipalveluksessa pyhää Priskaa on muistettu seuraavanlaisella latinankielisellä kollehtarukouksella:

“*Da, quǽsumus, omnípotens Deus: ut, qui beátæ Priscæ Vírginis et Mártyris tuæ natalítia cólimus; et ánnua sollemnitáte lætémur, et tantae fídei proficiámus exémplo.*”

## Lähteet
Hou toch van mij

**Hou toch van mij** on Bob Bennyn esittämä kappale, joka edusti Belgiaa vuoden 1959 Eurovision laulukilpailussa Ranskan Cannesissa.  

Kappale sijoittui Euroviisuissa kuudenneksi 9 pisteellä.

## Lähteet
Heute Abend wollen wir tanzen geh’n

**Heute Abend wollen wir tanzen geh’n** on Alice & Ellen Kesslerin esittämä kappale, joka edusti Saksaa vuoden 1959 Eurovision laulukilpailussa Ranskan Cannesissa.  

Kappale sijoittui Euroviisuissa kahdeksanneksi 5 pisteellä.

## Lähteet
Augustin (laulu)

**Augustin** on Brita Borgin esittämä kappale, joka edusti Ruotsia vuoden 1959 Eurovision laulukilpailussa Ranskan Cannesissa.  

Kappale sijoittui Euroviisuissa yhdeksänneksi 4 pisteellä.

Annikki Tähti levytti kappaleesta samannimisen Sauvo Puhtilan sanoittaman suomenkielisen version.

## Lähteet
Der K und K Kalypso aus Wien

**Der K und K Kalypso aus Wien** on Ferry Grafin esittämä kappale, joka edusti Itävaltaa vuoden 1959 Eurovision laulukilpailussa Ranskan Cannesissa.  

Kappale sijoittui Euroviisuissa yhdeksänneksi 4 pisteellä.

## Lähteet
Mon ami Pierrot

**Mon ami Pierrot** on Jacques Pillsin esittämä kappale, joka edusti Monacoa vuoden 1959 Eurovision laulukilpailussa Ranskan Cannesissa.  

Kappale sijoittui Euroviisuissa viimeiseksi 1 pisteellä.

## Lähteet
Giorgio

**Giorgio** on Lys Assian esittämä kappale, joka edusti Sveitsiä vuoden 1958 Eurovision laulukilpailussa Alankomaiden Hilversumissa.  

Kappale sijoittui Euroviisuissa toiseksi 24 pisteellä.

## Lähteet
Lilla stjärna

**Lilla stjärna** on Alice Babsin esittämä kappale, joka edusti Ruotsia vuoden 1958 Eurovision laulukilpailussa Alankomaiden Hilversumissa.  

Kappale sijoittui Euroviisuissa neljänneksi 10 pisteellä.

## Lähteet
Mikko Heiskanen

**Mikko Heiskanen** -nimisiä henkilöitä ovat:

* Mikko Heiskanen (s. 1963), suomalainen kenraalimajuri
* Mikko Heiskanen (s. 1985), suomalainen jääkiekkoilija ja valmentaja
Ma petite chatte

**Ma petite chatte** on Fud Leclercin esittämä kappale, joka edusti Belgiaa vuoden 1958 Eurovision laulukilpailussa Alankomaiden Hilversumissa.  

Kappale sijoittui Euroviisuissa viidenneksi 8 pisteellä.

## Lähteet
Für zwei Groschen Musik

**Für zwei Groschen Musik** on Margot Hielscherin esittämä kappale, joka edusti Saksaa vuoden 1958 Eurovision laulukilpailussa Alankomaiden Hilversumissa.  

Kappale sijoittui Euroviisuissa seitsemänneksi 5 pisteellä.

## Lähteet
Annika Grof

**Annika Grof** (s. 15. huhtikuuta 1971 Helsingborg, Ruotsi) on suomalainen elokuvaohjaaja ja käsikirjoittaja. Hänen elokuviaan ovat mm. pitkä näytelmäelokuva *[[Syksyn jälkeen saapuu kevät]]* (2020), dokumenttielokuvat *[[Toiset äänet]]* (2022) *[[Liikkumavara]]* (2009), *[[Rajauksen ulkopuolella]]* (2009) ja *[[Yksin yhdessä]]* (2007). Hän on ohjannut myös mainoksia ja lukuisia tv-ohjelmia sekä tv-sarjoja kuten esimerkiksi Syke (2020, 2022), *Iskelmätarinoita* (2018), *World Vision Live* (2018), ''Muodin huipulle'', ''Villa Helena'' ja ''Sydänääniä''. 

Annika Grof on valmistunut taiteen maisteriksi nykyisen Aalto-yliopiston Taideteollisen korkeakoulun elokuvataiteen laitokselta 2009. Hän on toiminut Suomen elokuvaohjaajaliiton hallituksen jäsenenä 2013–2014.

## Palkinnot ja ehdokkuudet

* Iskelmä Gaala (2019): Pro Iskelmä, neliosaisesta dokumenttisarjasta Iskelmätarinoita (2018).
* EuroMedia Award (2010): Special Award for Discourse and Politics, dokumenttielokuvalle Liikkumavara (2009).
* Jussi-gaala (2010): Parhaan dokumentin Jussi-ehdokkuus, dokumenttielokuvalle Liikkumavara (2009).
* Tampereen elokuvajuhlat (2009): Yleisöpalkinto, dokumenttielokuvalle Liikkumavara (2009).
* Tampereen elokuvajuhlat (2009): Kotimainen kilpailu, yli 30-minuuttiset: Pääpalkinto, dokumenttielokuvalle Liikkumavara (2009).

## Lähteet

## Aiheesta muualla

* Annika Grof Elonetissä
* 
* Annika Grof – kotisivut
Jeg rev et blad ud af min dagbog

**Jeg rev et blad ud af min dagbog** on Raquel Rastennin esittämä kappale, joka edusti Tanskaa vuoden 1958 Eurovision laulukilpailussa Alankomaiden Hilversumissa.  

Kappale sijoittui Euroviisuissa kahdeksanneksi 3 pisteellä.

## Lähteet
NRP Aljezur (P1157)

**NRP Aljezur** (runkonumero P1157) oli Portugalin laivaston Alvor-luokan partioalus.

## Valmistus

Alus tilattiin Arsenal do Alfeitelta Lissabonista. Alus laskettiin vesille 12. joulukuuta 1966 ja otettiin palvelukseen 18. tammikuuta 1968.

## Palvelus
Alus poistettiin palveluksesta 1975 ja romutettiin.

## Lähteet
*

### Viitteet
Un grand amour

**Un grand amour** on Solange Berryn esittämä kappale, joka edusti Luxemburgia vuoden 1958 Eurovision laulukilpailussa Alankomaiden Hilversumissa.  

Kappale sijoittui Euroviisuissa jaetulle viimeiselle sijalle 1 pisteellä.

## Lähteet
NRP Albufeira (P1158)

**NRP Albufeira** (runkonumero P1158) oli Portugalin laivaston Alvor-luokan partioalus.

## Valmistus

Alus tilattiin Arsenal do Alfeitelta Lissabonista. Alus laskettiin vesille 15. syyskuuta 1966 ja otettiin palvelukseen 6. kesäkuuta 1967.

## Palvelus
Alus poistettiin palveluksesta 1975. Se siirrettiin toisarvoisiin tehtäviin nimellä *UAM Tibar*.

## Lähteet
*

### Viitteet
NRP Bicuda (P596)

**NRP Bicuda** (runkonumero P596) oli Portugalin laivaston Azevia-luokan partioalus.

## Valmistus

Alus tilattiin Arsenal do Alfeitelta Lissabonista. Alus laskettiin vesille 23. elokuuta 1941 ja otettiin palvelukseen 15. lokakuuta 1942.

## Palvelus
Alus poistettiin palveluksesta 1976 ja on romutettu.

## Lähteet
*

### Viitteet
NRP Fataça (1947)

**NRP Fataça** oli Portugalin laivaston Azevia-luokan partioalus.

## Valmistus

Alus tilattiin Arsenal do Alfeitelta Lissabonista. Alus laskettiin vesille 11. kesäkuuta 1945 ja otettiin palvelukseen 1. syyskuuta 1947.

## Palvelus
Alus tuhoutui karille ajossa 22. tammikuuta 1949

## Lähteet
*

### Viitteet
NRP Santo Antão (P593)

**NRP Santo Antão** (runkonumero P593) oli Portugalin laivaston Maio-luokan partioalus.

## Valmistus

Alus tilattiin Arsenal do Alfeitelta Lissabonista. Alus laskettiin vesille 8. kesäkuuta 1956 ja otettiin palvelukseen 30. joulukuuta 1957.

## Palvelus
Alus poistettiin 1971 palveluksesta.

## Lähteet
*

### Viitteet
NRP Aldebaran (P1152)

**NRP Aldebaran** (runkonumero P1152) oli Portugalin laivaston Bellatrix-luokan partioalus.

## Valmistus

Alus tilattiin Arsenal do Alfeitelta Lissabonista. Alus laskettiin vesille 16. helmikuuta 1968 ja otettiin palvelukseen 17. toukokuuta 1968.

## Palvelus
Alus on poistettu palveluksesta 1974 ja romutettiin.

## Lähteet
*

### Viitteet
La belle amour

**La belle amour** on Paule Desjardinsin esittämä kappale, joka edusti Ranskaa vuoden 1957 Eurovision laulukilpailussa Saksan Frankfurt am Mainissa.  

Kappale sijoittui Euroviisuissa toiseksi 17 pisteellä.

## Lähteet
Amours mortes (tant de peine)

**Amours mortes (tant de peine)** on Danièle Duprén esittämä kappale, joka edusti Luxemburgia vuoden 1957 Eurovision laulukilpailussa Saksan Frankfurt am Mainissa.  

Kappale sijoittui Euroviisuissa neljänneksi 8 pisteellä.

## Lähteet
NRP Santa Luzia (P594)

**NRP Santa Luzia** (runkonumero P594) oli Portugalin laivaston Maio-luokan partioalus.

## Valmistus

Alus tilattiin Arsenal do Alfeitelta Lissabonista. Alus laskettiin vesille 17. tammikuuta 1957 ja otettiin palvelukseen 24. lokakuuta 1958.

## Palvelus
Alus on poistettu palveluksesta.

## Lähteet
*

### Viitteet
Lentopallon naisten maailmanmestaruuskilpailut 1952

**Lentopallon naisten maailmanmestaruuskilpailut 1952** pelattiin Moskovassa, Neuvostoliitossa 17.–29. elokuuta 1952. Kyseessä olivat kaikkien aikojen ensimmäiset lentopallon naisten MM-kilpailut. Kisoihin osallistui kahdeksan joukkuetta, jotka pelasivat yksinkertaisen sarjan. Maailmanmestaruuden voitti Neuvostoliitto, hopeaa sai Puola ja pronssille sijoittui Tšekkoslovakia.

## Sarjataulukko

## Lähteet
*
Musiikkivuosi 1951

**Musiikkivuosi 1951** käsittelee vuoden 1951 tärkeitä musiikkitapahtumia, uutisia ja julkistuksia.

## Tapahtumia
* SF-elokuva Rovaniemen markkinoilla, tunnuskappaleena soi samanniminen jenkka.

## Julkaisuja
* Olavi Virta - Kaikki levytykset 6
* Tapio Rautavaara - Kulkurin taival (Kaikki levytykset 1946 - 1951)

## Kilpailuja
* Doris Day -laulukilpailut voittaa Harmony Sisters
Suomen Pienyrittäjät

**Suomen Pienyrittäjät** on valtakunnallisesti toimiva yhdistys, jonka tavoitteena on edistää pienyrittäjien toimintaedellytyksiä Suomessa. Yhdistys on perustettu vuonna 2005. Yhdistyksen puheenjohtajana toimii Jouko Leväsluoto.

Järjestön tavoitteena on vaikuttaa muun muassa pienyrittäjien verokohteluun ja lisätyövoiman palkkaamisen helpottamiseen.

## Lähteet
Richard Berry

**Richard Berry** (1935 Extension, Louisiana – 1997 Los Angeles) oli yhdysvaltalainen laulaja, muusikko, pianisti, sovittaja  ja lauluntekijä.

Berry muutti perheineen Louisianasta Los Angelesiin jo yksivuotiaana. Hän myös asui Los Angelesissa koko loppuikänsä. Berry sai jo lapsena vakavan lonkkavamman, ilmeisesti polion seurauksena. Hänen ensimmäinen instrumenttinsa oli ukulele, jonka hän oppi raajarikkoisille tarkoitetulla leirillä. Berry tunnetaan parhaiten hänen säveltämästään ja vuonna 1957 levyttämästään "Louie, Louie"  -kappaleesta. Kappaletta on pidetty kaikkien aikojen eniten levytettynä rock-kappaleena. Berry oli muusikkourallaan jäsenenä useissa eri doo-wop-lauluyhtyeissä kuten *the Flairs* ja *the Robins.* Jo 1950-luvulla hän teki yhteistyötä lauluntekijäkaksikko Jerry Leiberin ja Mike Stollerin kanssa. Hän myös levytti uransa varhaisvaiheessa olleen Etta Jamesin kanssa. Frank Zappa on sanonut Richard Berryn olleen yksi hänen innoittajistaan.

## Lähteet

## Aiheesta muualla
*Richard Berryn levytetty tuotanto
Suomen Pankin pääjohtaja

**Suomen Pankin pääjohtaja** on Suomen Pankin johtokunnan puheenjohtaja. Suomen tasavallan presidentti nimittää Suomen Pankin pääjohtajan virkaansa seitsemän vuoden toimikaudeksi. Pääjohtajaksi voidaan sama henkilö nimittää korkeintaan kahdeksi toimikaudeksi, vaikka hän olisi toiminut aikaisemmin johtokunnan jäsenenä. Pääjohtaja on muun johtokunnan ohella velvollinen antamaan säännöllisesti selvityksiä pankkivaltuustolle rahapolitiikan toteuttamisesta ja muusta pankin toiminnasta.

Nykyinen Suomen Pankin pääjohtaja on Olli Rehn.

Suomen Pankin pääjohtaja kuuluu Euroopan keskuspankin neuvostoon.

## Suomen pankin pääjohtajat

Vuosina 1812–1816 Waihetus-, Laina- ja Depositioni-Contorin johdossa oli väliaikainen johtokunnan puheenjohtaja. Vuosina 1817–1840 johtajana toimi johtokunnan vanhin jäsen. Vuodesta 1840 Waihetus-, Laina- ja Depositioni-Contori nimi muutettiin Suomen pankiksi ja pankinjohtajan nimike muutettiin johtokunnan puheenjohtajaksi eli pääjohtajaksi.

## Lähteet
Merja Olenius

**Merja Olenius** (s. 1964) on Etelä-Savon maakuntaliiton kehittämisjohtaja. Hän oli Hartolan kunnanjohtajana syyskuusta 2012 elokuuhun 2021. Hartolan kunnanvaltuusto valitsi Oleniuksen kunnanjohtajan virkaan huhtikuussa 2012 ja hän aloitti saman vuoden syyskuussa edeltäjänsä Raija Rissasen jäätyä eläkkeelle. Vuosina 2001–2008 Olenius toimi Leivonmäen kunnanjohtajana, vuosina 2008–2010 Joutsan perusturvajohtajana ja vuosina 2010–2012 Hartolan hallintojohtajana. Hän on koulutukseltaan yhteiskuntatieteiden maisteri.

## Lähteet
Kaj Fogelholm

**Kaj Jarno Magnus Fogelholm** (2. syyskuuta 1936 Helsinki – 9. heinäkuuta 1997 Helsinki) oli suomalainen muusikko, joka oli yksi Suomen ensimmäisistä rocklaulajista. Hän sijoittui kolmanneksi Helsingin kulttuuritalolla vuonna 1957 järjestetyssä Elvis Presley -laulukilpailussa ja voitti vuotta myöhemmin Tommy Steele -kilpailun. Kitaraa soittanut Fogelholm kiersi tanssiorkestereiden mukana Suomessa ja soitti myös Kööpenhaminassa paikallaisilla klubeilla yhden talven ajan yhdessä Tom Sjöbergin kanssa. Alkoholismi ja vankilakierre tuhosi kuitenkin Fogelholmin haaveet levytysurasta. Hän oli ensimmäistä kertaa vankilassa vuonna 1955 ja vapautui viimeisen kerran vuonna 1966. Tämän jälkeen hän työskenteli muun muassa vankien etujärjestössä Krim-keskusliitossa.

Fogelholm esiintyi vuonna 1957 ensi-iltaan tulleessa sotilasfarssissa *[[Vääpelin kauhu]]*, yhdessä rock-kilpailuihin osallistuneiden Bo Lutherin ja Jarno Hiilloskorven kanssa, ja oli mukana Spede Pasasen *[[Hupilupi]]*-televisio-ohjelmassa vuonna 1962. Fogelholmilla oli myös rooli Åke Lindmanin 1985 ohjaamassa ruotsinkielisessä televisiosarjassa *[[Harjunpää och antastaren]]* (Harjunpää ja ahdistelija). Lisäksi Fogelholm esiintyi kolmessa televisiodokumentissa vuosina 1977, 1984 ja 1995. Chris Zittingin Fogelholmista tekemä henkilökuva *Fogeli* esitettiin televisiossa vuonna 1984. 

Hän oli myös SMP:n eduskunta- ja kunnallisvaaliehdokkaana Helsingissä 1980-ja 1990-luvuilla, muttei tullut valituksi.

Fogelholm oli mahdollisesti se henkilö, jolta Tuomari Nurmio sai yhden säkeistön kappaleesta “Oi mutsi, mutsi”.

Fogelholmilta jäi jälkeen lapsi ja lapsenlapsia.

## Lähteet
Jaakko Hänninen

**Jaakko Hänninen** (s. 16. huhtikuuta 1997) on suomalainen maantiepyöräilijä. Hän edustaa vuodesta 2025 lähtien UCI Continental Circuits -tason ranskalaista Nice Métropole Côte d'Azur -joukkuetta. Vuosina 2019–2024 hän kilpaili UCI World Tour -tasolla ranskalaisessa Decathlon AG2R La Mondiale Teamissa. Hän kilpaili amatöörinä 2016 TWD-Länkenissä, 2017 Amicale Cycliste Bisontine -joukkueessa sekä vuosina 2018–2019 ranskalaisessa Ecsel-Saint-Etienne Loiressa. Elokuussa 2019 hän siirtyi ammattilaiseksi Ag2r-La Mondiale -talliin.

Hänninen saavutti Innsbruckin MM-kilpailuissa 2018 pronssia alle 23-vuotiaiden maantieajossa. Hän hävisi kilpailun voittaneelle Sveitsin Marc Hirschille 15 sekuntia. Hopeaa saanut belgialainen Bjorg Lambrecht kukisti Hännisen loppukirissä.

Viisi päivää aiemmin Hänninen voitti Tour du Gévaudan Occitanie -ammattilaiskilpailun.

## Saavutuksia

;2015
:Maantieajon ja aika-ajon junioreiden Suomen-mestaruus
;2017
:Maantieajon alle 23-v. Suomen-mestaruus
:Maantieajon SM-hopea
;2018
:Cyclocrossin SM-hopea
:Tour du Gévaudan Occitanie, voitto
:MM-kilpailut, pronssia alle 23-v. maantieajossa
;2019
:Tour du Doubs, neljäs
;2022
:Tour de l'Ain, kokonaiskilpailussa neljäs
;2024
:Maantieajon Suomen-mestaruus

## Lähteet
Waldemar Erfurth – sotapäiväkirja 1942–1943

**Waldemar Erfurth – sotapäiväkirja 1942–1943** on saksalaisen jalkaväenkenraalin Waldemar Erfurthin sotapäiväkirja, jota hän piti jatkosodan aikana Suomessa ollessaan yhteyskenraalina päämajassa Mikkelissä. Tekstin on toimittanut ja suomentanut Pekka Visuri, ja sen on julkaissut vuonna 2018 Docendo.

Aiemmin vuonna 2017 on ilmestynyt sotapäiväkirjan vuoden 1941 osuus teoksessa *[[Saksan kenraali Suomen päämajassa vuonna 1941]]*, jossa on laaja Visurin kirjoittama johdanto. Vuoden 1944 sotapäiväkirja ilmestyi vuonna 1954 nimellä *[[Sotapäiväkirja vuodelta 1944]]* ja uusintapainos vuonna 2014. Uusintapainokseen on Visuri kirjoittanut johdannon.

Erfurtin *Sotapäiväkirja 1942–1943* on osa hänen noin 1&nbsp;100-sivuista sotapäiväkirjaansa, jonka käsikirjoitusta säilytetään Suomen kansallisarkistossa ja toista kappaletta Saksan sota-arkistossa (Bundesarchiv-Militärarchiv) Freiburgissa. Kopio on myös Kansallisarkiston Sota-arkistossa. Sotapäiväkirja on kirjoitettu koneella puhtaaksi alkuperäisistä käsinkirjoitetuista muistiinpanoista, joita ei ole säilynyt arkistoituna, mutta Erfurth on vakuuttanut, ettei tekstiin ole tehty muita muutoksia kuin pieniä kielellisiä korjauksia..

Alkusanoissa Visuri huomauttaa, että teoksen *Sotapäiväkirja 1942–1943* johdantoon hän on kirjoittanut päiväkirjan syntyhistoriasta ja luoteesta sekä laatinut tapahtumia Suomen näkökulmasta valaiseva historiallisen kehyksen, joiden laajuus on runsaat 40 sivua.

Visuri luonnehtii Erfurthia kirjoittajana huippuluokan ammattilaiseksi ja kokeneeksi havainnoitsijaksi, ja siksi päiväkirja ei tarvitse muiden selittelyjä. Vaikka kyseessä oli virkapäiväkirja, Erfurthin tarkoitus oli julkaista se sopivaan ajankohtaan. Vielä 1950-luvulla ei päiväkirjaa kuitenkaan ollut mahdollista julkaista kuin osittain.

Visurin mukaan Erfurth ei kuulunut Hitlerin suosikkeihin, koska hän kuului vanhan koulun kasvatteihin, keisarikunnan upseereihin, joita Hitler ja natsit eivät innostaneet. Erfurth kuvaa kohtaamistaan Hitlerin kanssa tämän Suomen-vierailulla ja muistuttaa, että Hitlerin lemmikki Suomessa oli kenraalieversti Eduard Dietl: 

Unto Hämäläinen huomauttaa Helsingin Sanomissa, että kun Erfurth kummasteli suomalaisten välinpitämätöntä suhtautumista Saksan suurtappioon Stanlingradissa, hän ei tiennyt että Mannerheim oli kutsunut päämajaan maan johtoa, jossa tiedustelupäällikkö Aladar Paasonen ennakoi synkkää lopputulosta ja esitti, että Suomen on irrottauduttava sodasta vaivihkaa. Kun Erfurth sai siitä vihiä, yhteistyön vakuutettiin jatkuvan.

## Arviot
Hämäläinen kirjoittaa arviossaan, että Erfurthin on täytynyt jo keväällä 1943 nähdä, että Mannerheim on pyrkimässä irrottautumaan Saksan liittolaisuudesta, mutta Erfurth ummisti silmänsä. Hämäläisen tulkinta sille, miksi Erfurth näin teki, oli se, että tämä ”joutui vähitellen Mannerheimin taikapiiriin ja rupesi – ymmärtämään suomalaisia”.

Iltalehden Kreeta Karvala kirjoittaa, että päiväkirjassa on uutta tietoa muun muassa Mannerheimin syntymäpäivien muistamisesta ja yllättävästä Suomen-vierailusta.

## Lähteet

## Aiheesta muualla
* ''Sotapäiväkirja 1942–1943'' Docendon sivulla
Vuoden 1950 Atlantin hurrikaanikausi

**Vuoden 1950 Atlantin hurrikaanikausi** käsittää hurrikaanit ja niitä heikommat trooppiset myrskyt, joita nimettiin Atlantilla 15. kesäkuuta – 15. marraskuuta 1950. Tämä oli ensimmäinen hurrikaanikausi, jolloin Yhdysvaltojen sääpalvelun käytössä oli säätutkien verkosto.

Kuudestatoista myrskystä yksitoista saavutti hurrikaanin voiman.
Myrskyjen nimet poimittiin armeijassa käytetyistä radioaakkosista.

## Lähteet

## Aiheesta muualla
* Hurricanes of the 1950 season *Monthly Weather Review*
Zaire-luokka

**Zaire-luokka** oli Portugalin laivaston kolmen tykkiveneen muodostama alusluokka.

## Alukset
Luokan alukset olivat hieman paranneltuja Beira-luokan aluksia. Niissä oli hiilikäyttöiset kattilat ja TE-moottorit.

## Lähteet
*

### Viitteet
Kulkukoira

**Kulkukoira** tai **katukoira** on koditon, vapaana elävä koira. Kulkukoiria elää lähes kaikkialla maailmassa siellä missä ihmisiäkin, erityisesti kehitysmaissa ja entisen Neuvostoliiton valtioissa. Kulkukoirat voivat olla omistajiensa hylkäämiä entisiä lemmikkejä tai kulkukoirien jälkeläisiä, jotka ovat syntyneet kodittomiksi. Suuri kulkukoirien määrä voi aiheuttaa ongelmia ihmisille esimerkiksi levittämällä ihmisiin tarttuvia tauteja, kuten rabiesta, minkä vuoksi viranomaiset pyrkivät monissa maissa vähentämään kulkukoirien määrää tappamalla tai steriloimalla kodittomia koiria.

Monet eläinsuojelujärjestöt pyrkivät auttamaan kodittomia koiria ja etsimään niille koteja. Rescuekoira on uuden kodin saanut entinen kulkukoira.
Pressagny-l’Orgueilleux

**Pressagny-l’Orgueilleux** on kunta Pohjois-Ranskassa Euren departementissa Normandian alueella. Se sijaitsee Seinejoen varrella noin 80 kilometriä Pariisista luoteeseen.

## Nähtävyydet
Kunnan nähtävyyksiä on linna *Château de la Madeleine*. Se on rakennettu 1800-luvulla Ranskan suuressa vallankumouksessa tuhoutuneen luostarin paikalle. Linnan omistajia 1800-luvulla ovat olleet runoilija Casimir Delavigne sekä myöhemmin kemisti Louis Jacques Thénard. Nykyään linna toimii majatalona.

## Lähteet

## Aiheesta muualla
Faro-luokka

**Faro-luokka** oli Portugalin laivaston kahden aluksen muodostama tykkiveneluokka.

## Alukset

## Lähteet
*

### Viitteet
Hotel Sapiens

**Hotel Sapiens - irrationaalisia kertomuksia** on Leena Krohnin vuonna 2013 ilmestynyt romaani. Kirjassa Krohn kertoo  tulevaisuuden yhteiskunnasta dystopiana, jota hallitsee tekoäly.

Tarinassa on monta päähenkilön kaltaista minäkertojaa, mutta selkeää päähenkilöä ei ole määritelty. Tarinaa eteenpäin vieviä kertojia olivat mm. tilastotieteen opettaja Mr. Higgs, salaliittoteoreetikko, Arki-ihminen ja Sokea silmälääkäri. 

Kirjassa ei ole suoraa juonta sen monien eri tarinoiden vuoksi, vaan se sisältää monta eri tarinaa, jotka kaikki avaavat siitä montaa eri puolta.

## Lähteet
* *Hotel Sapiens* - Leena Krohn, 2013
*
Gonçalo Velho -luokka

**Gonçalo Velho -luokka** oli Portugalin laivaston kahden 1930-luvulla valmistetun avison muodostama alusluokka.

## Suunnittelu
Vuonna 1930 Portugali aloitti kymmenen vuoden suunnitelman laivastonsa modernisoimiseksi. Osana suunnitelmaa lähetettiin tilaus brittiläiselle Hawthorn Leslie and Companylle kahdesta sluupista, jotka perustuivat Britannian kuninkaalliselle laivastolle toimitettuihin Bridgewater-luokan sluuppeihin, mutta niiden aseistus oli raskaampi ja niihin ei asennettu miinanraivauskalustoa.

## Alukset

## Lähteet
*

### Viitteet
Konoyo

__NOTOC__

**Konoyo** on kanadalaisen elektronista musiikkia tuottavan artisti Tim Heckerin yhdeksäs studioalbumi, jonka julkaisi Kranky Records 28. syyskuuta 2018. Albumi ottaa vaikutteita japanilaisesta klassisesta musiikista, albumin parissa on työskennellyt myös japanilaisia muusikkoja.

## Kappaleet
#
#
#
#
#
#
#

## Arvostelut
* Pitchfork: 8.5/10 (Best New Music)
* The Guardian: 

## Lähteet
Costello (hevonen)

**Costello** (s. 17. kesäkuuta 2009) on suomenhevonen, joka voitti vuoden 2018 ravikuninkuuden. Ori saavutti kuninkuuden Rovaniemelläjärjestetyissä Kuninkuusraveissa. Costellon omistavat orimattilalaiset Hanna ja Tommi Herttua, joille hevosen osti heidän isänsä Ville Herttua, joka valmentaa hevosta.

Costello on eniten palkintorahoja kalenterivuoden aikana tienannut suomenhevosravuri. Vuonna 2018 hevosen kokonaisvoittosumma on 277 500 euroa. Kuninkuusraveihin 2018 saakka eniten vuodessa tienannut suomenhevonen oli Viesker, jonka ennätys vuodelta 1998 on 214 991 euroa.

## Ura
Costello aloitti raviradalla marraskuussa 2012 opetus- ja koelähdöillä.

Kesällä 2018 Costello voitti kotimaassa käydyistä kylmäveristen ja suomenhevosten kilpailuista suurimmat. Juhannuksena Costelloa juhlittiin Nordic King -voittajana kolmatta kertaa Härmän Powerparkin raviradalla juostussa kilpailussa. Vuodelle 2018 kilpailu muutettiin yhdessä lähdössä juostavaksi aiemman karsintakilpailun sijaan, voittaja palkittiin 50 000 eurolla. Costellon tulos 19,3a 1600 metrin matkalla kirjattiin Powerparkin radan uudeksi kylmäveristen ennätykseksi.

Heinäkuun alussa juostussa suomenhevosten Suur-Hollola-ajossa Costello jatkoi voittokulkuaan ajalla 21,6, kun sen juoksumatkana tasoitusajossa oli 2180 metriä. Costello kuittasi Lahden Jokimaalla voitosta 37 500 euroa.

Suurkilpailuvoittojen ja koko alkuvuoden menestyksen ansiosta Costello oli ennakkoon suurin suosikki Rovaniemen Kuninkuusraveissa, jotka kilpailtiin Mäntyvaaran raviradalla heinäkuun lopussa. Haastajina pidettiin vain Välähdystä ja hallitsevaa ravikuningasta Köppistä. Lauantaina juostun 2100 metrin osakilpailun Costello voitti ennen Välähdystä ja Camria. Sunnuntain kahdesta osalähdöstä ensimmäisenä juostussa 1600 metrin lähdössä Costello haparoi askelissaan loppusuoralla ja tuli kolmantena maaliin. Videotarkistuksen jälkeen Costellon suoritus hyväksyttiin, sillä tuomariston mukaan hevonen ei ottanut laukka-askelia. Hylkäys olisi tarkoittanut myös kokonaiskilpailusta hylkäämistä.  Viimeisenä ja ratkaisevana lähtönä juostulle 3100 metrille Costello lähti kokonaiskilpailun johdossa 0,8 sekunnin erolla ennen Välähdystä. Johto säilyi lähdön jälkeenkin, sillä osalähdön voittoon ravannut Köppinen joka ei pystynyt tekemään eroa toisena tulleeseen Costelloon kokonaiskilpailun kannalta riittävästi.

Costelloa ohjasti Risto Tupamäki. Ville Herttua valitsi hänet Costellon ohjastajaksi syksyllä 2014. Sitä ennen hevosta oli ohjastanut Herttuan lisäksi Seppo Sarkola. Syksyn 2014 jälkeenkin Herttua jatkoi ohjastamista Tupamäen kanssa välillä vuoroa vaihtaen marraskuuhun 2016. Sen jälkeen Herttua on ohjastanut Costelloa kilpailulähdössä kahdesti, kun Tupamäki oli loukkaantuneena marras-joulukuussa 2017.

## Lähteet
Olin vain tuuli

**Olin vain tuuli** on suomalaisen Eppu Normaali-yhtyeen kappale, joka
julkaistiin levyllä "Sadan vuoden päästäkin" vuonna 2004.
Lisäksi se julkaistiin singlenä Poko Recordsin tuottamana 22. kesäkuuta vuonna 2005. Singlen kääntöpuolella oli kappaleen live-versio.
Kappaleen sanat ovat Martti Syrjän tekemiä, sävel Mikko "Pantse" Syrjän laatima. 
Kappale on tyyliltään Epuille tyypillistä aikuisrock-poprockia. Siinä on voimakas sähkökitaraosio, joka tekee siitä kuuntelemisen arvoisen. Single nousikin  vuonna 2005 viikolla 26 Suomen virallisen listan sijalle 5.

## Kertosäe


Mä olin vain tuuli
Koko kesämme kääntyilin
Puhalsin vastaan
Ainoastaan vapautta rakastin
Rakkauden sulta
Puhalsin
Puhalsin


## Lähteet

## Aiheesta muualla

*Eppu Normaali - Olin vain tuuli Spotifyssä
Franz Xaver von Zach

**Franz Xaver von Zach** (*Franz Xaver [[Vapaaherra|Freiherr]] von Zach*) (4. kesäkuuta 1754 – 2. syyskuuta 1832), paroni, oli unkarilainen tähtitieteilijä, joka syntyi Unkarissa Pestissä (nykyisin Budapest). Hän perusti ensimmäisen tähtitieteeseen keskittyneen lehden *Monatliche Correspondenz*in vuonna 1800. Lehteä julkaistiin vuoteen 1813. Zach kuoli Pariisissa koleraan.

## Lähteet
Säkkijärven veneonnettomuus 1920

**Säkkijärven veneonnettomuus** oli Viipurin läänin Säkkijärvellä 18. toukokuuta 1920 tapahtunut veneonnettomuus, jossa hukkui 32 ihmistä. Heistä 30 oli Muhulahden kansakoulun oppilaita, joiden lisäksi henkensä menettivät opettaja ja hänen palvelijattarensa. Onnettomuus tapahtui Viipurinlahdella, kun Muhulahden ja läheisen Vilajoen kansakoulujen oppilaiden oli tarkoitus kokoontua yhteiseen lukuvuoden päättäjäisjuhlaan kylien välissä sijaitsevaan Merioisniemeen.

41 Muhulahden kansakoulun oppilasta lähti kylän rannasta talollinen Tuomas Hovin purjehtimalla kalastajaveneellä pari kilometriä leveän merenlahden yli kohti Merioisniemeä puoli kymmeneltä aamulla. Noin kahdeksan metriä pitkään veneeseen tuli liikaa painoa, jonka vuoksi se vajosi lähes laitojaan myöten ja matkan aikana alukseen alkoi tulvimaan vettä. Vene oli vain reilun sadan metrin päässä Merjoisniemen rannasta, kun äkillinen tuulenpuuska sai sen kallistumaan, ja lopulta vene upposi. Yksitoista oppilasta onnistui pelastautumaan sattumalta paikalle tulleeseen toiseen purjeveneeseen, johon pelastautui myös onnettomuusvenettä ohjannut Hovi. 33-vuotias kansakoulunopettaja Aino Sankari sekä hänen 17-vuotias palvelijattarensa Aino Ihalainen sen sijaan hukkuivat.

Onnettomuuden uhrit haudattiin yhteishautaan Säkkijärven kirkkomaalle, ja myöhemmin paikalle pystytettiin myös muistomerkki.

## Lähteet

## Aiheesta muualla
* Säkkijärven järkyttävä hukkumisonnettomuus, Suomen Kuvalehti, 05.06.1920, nro 23, s. 6, Kansalliskirjaston digitaaliset aineistot
Pedro Nunes -luokka

**Pedro Nunes -luokka** oli Portugalin laivaston kahden 1930-luvulla valmistetun avison muodostama alusluokka.

## Alukset

## Lähteet
*

### Viitteet
NRP Pedro Nunes (1934)

**NRP Pedro Nunes** oli Portugalin laivaston vuonna 1934 vesillelaskettu Pedro Nunes -luokan aviso.

## Valmistus

Alus  tilattiin Lissabonin laivastontelakalta, missä köli laskettiin 1930. Alus laskettiin vesille 17. maaliskuuta 1934.

## Palvelus
Alus muutettiin tutkimusalukseksi 1956 ja poistettiin palveluksesta 1976.

## Lähteet
*

### Viitteet